**Timothy Robert Commerford** (\* 26. február 1968, Irvine, Kalifornia, USA), známy tiež pod viacerými prezývkami/umeleckými menami (**Timmy C**, **Y. tim K.**, **Simmering T**, **Tim Bob** a **tim.com**), je basgitarista/sprievodný spevák americkej alternatívnej metalovej skupiny Rage Against the Machine a dnes už nefunkčnej superskupiny Audioslave.

Životopis
---------

Tim Commerford sa narodil 26. februára 1968 v Irvine, v americkom štáte Kalifornia, ako najmladší zo šiestich súrodencov. Jeho otec, letecký inžinier pracoval na raketopláne Space Shuttle, jeho matka bola učiteľka/matematička. Tim má francúzsky a írsky pôvod. V piatom ročníku sa spoznal so svojím budúcim kolegom v skupine, Zackom de la Rocha. Asi v tom čase jeho matke diagnostikovali rakovinu. Krátko nato sa jeho otec rozviedol a znovu sa oženil. Tim ostal so svojím otcom, pričom jeho matka sa presťahovala do Sacramenta v Kalifornii, k svojej sestre, kde hľadala lekársku pomoc. V tomto ťažkom období de la Rocha priviedol Tima k basovej gitare, ktorý našiel východisko v hudbe a poézii. Matka Tima Commerforda zomrela v roku 1988 na zhubný nádor mozgu.

V roku 1993 začal Commerford prostredníctvom svojho budúceho svokra Jimba Inska s horskou cyklistikou. V súčasnosti je známy ako cyklistický nadšenec, pričom sa dostal aj do časopisu Mountain Biking UK. V roku 1995 bola skupina Rage Against the Machine nútená ukončiť koncert potom, ako si zlomil zápästie pri nehode na bicykli.

V roku 2001 sa oženil so svojou dlhoročnou priateľkou Aleece Dimasovou, ktorá je lekárkou a aktivistkou proti chorobe AIDS. Spolu majú dvoch synov, Xaviera a Quentina. S rodinou žije v Malibu.

Commerford je vegán.

Diskografia
-----------

*Bližšie informácie v hlavnom článku: Diskografia skupiny Rage Against the Machine*
*Bližšie informácie v hlavnom článku: Diskografia skupiny Audioslave*

|  |  |
| --- | --- |
| **Rage Against the Machine*** *Rage Against the Machine* (1992; USA: 4x platinové album)
* *Evil Empire* (1996; USA: 3x platinové album)
* *Live & Rare* (1998)
* *The Battle of Los Angeles*, (1999; USA: 2x platinové album)
* *Renegades* (2000; USA: 2x platinové album)
* *Live at the Grand Olympic Auditorium* (2003)
 | **Audioslave*** *Audioslave* (2002; USA: 3x platinové album)
* *Out of Exile* (2005; USA: platinové album)
* *Revelations* (2006; USA: zlaté album)
 |

Referencie
----------

1. ↑   *Tim Commerford is a vegan - Famous Vegetarians - Vegan Celebrities - by HappyCow* [online]. Happycow.net, 26. február 1968, [cit. 2011-06-30]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Tim Commerford**

Externé odkazy
--------------

* Oficiálna webstránka Rage Against the Machine
* Oficiálna webstránka Audioslave

Zdroj
-----

*Tento článok je čiastočný alebo úplný preklad článku Tim Commerford na anglickej Wikipédii.*

| * z
* d
* u
Audioslave |
| --- |
| 
* **Chris Cornell**
* **Tim Commerford**
* **Tom Morello**
* **Brad Wilk**

 |
| Štúdiové albumy | 
* *Audioslave*
* *Out of Exile*
* *Revelations*

 |
| DVD | 
* *Audioslave*
* *Live in Cuba*

 |
| Single | 
* "Cochise"
* "Like a Stone"
* "Show Me How to Live"
* "I Am the Highway"
* "What You Are"
* "Be Yourself"
* "Your Time Has Come"
* "Doesn’t Remind Me"
* "Out of Exile"
* "Original Fire"
* "Revelations"

 |
| Súvisiace články | 
* Diskografia
* Rage Against the Machine
* Soundgarden
* Interscope Records
* Epic Records
* Axis of Justice
* Temple of the Dog

 |

Autoritné údaje: * GND: 1121254896
* ISNI: 0000 0000 5608 7580
* LCCN: no2013039026
* NK ČR: xx0070495
* VIAF: 85758548
* WorldCat: lccn-no2013039026